Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 142

4. Üzenetek A helyi települési önkormányzatok és intézmények bevonása lehetõvé teszi az EU-csatlakozás kérdéskörének fizikai és jelképes közelebb hozását személyes életünk színtereihez. A helyi rendezvényekkel és más EU-kommunikációs tevékenységekkel a csatlakozás és a tagság kérdésköre kézzelfoghatóvá tehetõ a falvak, kis- és nagyvárosok, illetve Budapest és a fõvárosi kerületek helyi közösségei számára. E helyi tevékenységek felkelthetik az érintettség érzését, segítik a csatlakozással kapcsolatos érdekek és érvek felismerését, és lehetõséget teremtenek az érzelmi azonosulásra. A régiók, helyi önkormányzatok kiemelkedõ szerepet játszanak az EU-támogatások hasznosításában. Ennek tudatosítása a feléjük irányuló kommunikáció — a tagság sikere szempontjából — kiemelkedõ specifikus üzenete. E téren azt kell tudatosítani, hogy a források rendelkezésre állnak, de csak annak, aki színvonalas pályázatot készít, erõs projektekkel, és tudja biztosítani a szükséges társfinanszírozást is. Erre már ma is szükséges — és meg is éri — felkészülni, mivel már ma is vannak elõcsatlakozási alapok. A tagság után azonban a támogatási források volumene folyamatosan és erõteljesen növekedni fog. 2002/151/II. szám

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes